**COP 2018**

**Global Compact Annual Communication On Progress**

**Udviklingsselskabets By & Havn I/S**

**Indholdsfortegnelse**

[Om By & Havn 2](#_Toc507417365)

[1 Redegørelse for fortsat støtte til UN Global Compact 3](#_Toc507417366)

[2 Aktiviteter og resultater 4](#_Toc507417367)

[2.1 Fokus på menneskerettigheder, arbejdstagerrettigheder & antikorruption (princip 1-6, 10) 4](#_Toc507417368)

[2.2 Fokus på miljø (princip 7-9) 8](#_Toc507417369)

[3 Mangfoldiggørelse af By & Havns COP 12](#_Toc507417370)

# Om By & Havn

**COP 2018**

**Global Compact Annual Communication On Progress**

(Dansk version)

**Selskabsnavn:** Udviklingsselskabet By & Havn I/S

**Adresse:** Nordre Toldbod 7

1259 København K

**Land:** Danmark

**Kontaktpersoner:** Heidi Olsen

+45 20751730

**Dato:** 16. maj 2019

**Indgåelse af**

**medlemsskab:** Oktober 2010

**Antal ansatte:** 115

**Sektor:** Real Estate Investment & Services

**Kort beskrivelse af Udviklingsselskabet By & Havn**

By & Havn udvikler nye bykvarterer i København og driver Københavns havn. Ambitionen er, at skabe sunde, bæredygtige og sammenhængende bykvarterer af høj kvalitet med plads til fællesskaber, det gode liv i byen og en levende havn i samspil med københavnerne. By & Havns aktiviteter finansierer offentlig infrastruktur, der gør det lettere og mere bæredygtigt at være københavner.

Udviklingsselskabet By & Havn er et af Danmarks største byudviklingsselskaber. Selskabet blev stiftet i oktober 2007, da Ørestadsselskabet og Københavns Havn fusionerede.

By & Havn er ejet af Københavns Kommune (95 %) og Den Danske Stat (5 %).

For yderligere informationer om By & Havn: [www.byoghavn.dk](http://www.byoghavn.dk)

# Redegørelse for fortsat støtte til UN Global Compact

By & Havn ønsker med medlemskabet af UN Global Compact fortsat at støtte op om principperne indenfor menneskerettigheder, arbejdstagerrettigheder, miljø og antikorruption. By & Havn mener stadig, at UN Global Compacts ti principper giver god mulighed for at systematisere selskabets arbejde med CSR.

Det primære fokus i selskabets samfundsansvarlige arbejde er rettet mod UN Global Compacts miljømæssige principper, da det er her, at By & Havn i forhold til selskabets forretningsaktiviteter kan udøve størst mulig indflydelse. By & Havn er dog ligeledes bevidste om at sikre menneskerettigheder, arbejdstagerrettigheder og antikorruption i det daglige arbejde.

By & Havn er et udviklings- og driftsselskab, der leverer langsigtet og helhedsorienteret byudvikling og tager ansvar for at skabe sammenhængende og velfungerende bydele, bl.a. Ørestad og Nordhavn. Energi- og ressourceeffektivitet, miljø og klimatilpasning indtænkes i planerne og samtidig understøttes fælleskaber, sundhed og godt byliv.

By & Havns ambition er at skabe socialt, miljømæssigt og økonomisk bæredygtige bykvarterer, hvor selskabet skaber rammer for byliv, boliger, erhvervsliv og fællesskaber.

By & Havn har ansvar for planlægning af bykvartererne, etablering af veje og kanaler, parkeringshuse, byrum og grønne områder. By & Havn sælger byggegrunde til forskellige investorer samt til alment boligbyggeri og går aktivt ind i bylivsinitiativer hele vejen fra den første planlægning, til beboerne er flyttet ind, og bykvartererne lever.

By & Havn har ansvar for Københavns Havn. Havnen består af en erhvervshavn med container- og krydstogtterminal, som drives af CMP, samt en levende kommerciel og rekreativ havn med bademuligheder, lystbåde, turbåde og andre rekreative aktiviteter.

By & Havn er ejet i fællesskab af Københavns Kommune (95 procent) og Staten (5 procent) og drives på et forretningsmæssigt grundlag. Dette ejerskab giver By & Havn et langsigtet perspektiv, hvilket betyder, at By & Havn kan sikre, at byen ikke udvikles fra grund til grund, men til fremtiden – bydel for bydel.

Som byudviklingsselskab, grundejer og havnemyndighed har By & Havn en særlig position i København. De beslutninger, som selskabet træffer, rækker flere årtier ud i fremtiden - både for nuværende og fremtidige borgere, virksomheder og gæster i København. Derfor er By & Havn bevidste om, at selskabets beslutninger skal understøtte integrere bæredygtige løsninger i selskabets udviklingsområder.

Anne Skovbro

CEO

# Aktiviteter og resultater

# 

I det forgangne år har By & Havn arbejdet med nedenstående mål og endvidere sat nye mål for selskabets CSR-indsats*:*

## Fokus på menneskerettigheder, arbejdstagerrettigheder & anti-korruption (princip 1-6, 10)

### Menneskerettigheder

By & Havn ønsker at støtte op om menneskerettigheder, hvor det for selskabet er relevant og muligt. By & Havn har valgt at fokusere sit arbejde med menneskerettigheder i forhold til medarbejderstrivsel.

For at være en attraktiv arbejdsplads har By & Havn fokus på arbejdsmiljø og samarbejde. Det er selskabets mål, at By & Havn til stadighed er bemandet med medarbejdere, der har de kvalifikationer, der er nødvendige for at løse selskabets opgaver. Det er en af selskabets personalepolitiske målsætninger, at medarbejderne har høj trivsel, engagement i arbejds­hverdagen samt gode udviklingsmuligheder. By & Havns målsætning herom er beskrevet nærmere i selskabets personalehåndbog.

For at sikre fokus på den faglige og personlige udvikling afvikles der årlige medarbejder­udviklingssamtaler (MUS). I 2019 udvikles og implementeres der interne styringsværktøjer, som sikrer tydelig retning, formål, mål og eventuel kompetenceudvikling for den enkelte medarbejder.

#### Arbejdsmiljø

By & Havn anser medarbejderne for at være den væsentligste ressource til opnåelse af selskabets mål. Derfor lægger By & Havn vægt på sikkerhed for medarbejderne, på sundhedsfremme og på lavt sygefravær. Der arbejdes løbende på at sikre et godt fysisk og psykisk arbejdsmiljø i samarbejde med Arbejdsmiljøudvalget og Samarbejdsudvalget.

I september 2018 blev der udarbejdet APV for det fysiske og psykiske arbejdsmiljø.

Ud fra APV’en har Arbejdsmiljøudvalget udarbejdet en handlingsplan, hvori de vigtigste punkter fra APV’en fremgår. Selskabet arbejder løbende med handlingsplanen samt samler op og gør status.

Fra 2019 vil selskabet have øget fokus på arbejdsulykker og nærved-ulykker. Det gælder både for interne arbejdsulykker, som er afgrænset til By & Havns egne medarbejdere, og eksterne arbejdsulykker ifm. byggeprojekter, hvor By & Havn er bygherre. I 2019 er målet vedrørende arbejdsulykker at udvikle og implementere en mere systematisk proces med krav til beskrivelse af og handling ved hver arbejdsulykke eller nærved-ulykke.

|  |  |
| --- | --- |
| Mål for 2018 | Status for handlinger |
| Kortlægning af selskabets fysiske og psykiske arbejdsmiljø (APV). | Opfyldt |
| Ny handlingsplan for selskabets fysiske og psykiske arbejdsmiljø. | Opfyldt |

|  |  |
| --- | --- |
| Mål for 2019 | Status for handlinger |
| Sikre at selskabets vedtaget indsatser if. handlingsplanen for fysiske og psykiske arbejdsmiljø implementeres og udføres | Udføres i løbet af 2019/2020. |
| Udvikling og implementering af en proces for kortlægning og handling ved arbejdsulykker og/eller nærved-ulykke | Udføres i 2019 |

#### Sygefravær

Igennem dialog med medarbejderne, Samarbejdsudvalget og løbende synliggørelse af selskabets sygefravær arbejdes der fokuseret med selskabets sygefravær. By & Havn ønsker at forebygge bl.a. stressrelateret sygdom og langtidssygemeldinger. Der udsendes en årlig opgørelse omkring egen sygdom og barn syg til alle ansatte.

I 2018 var det gennemsnitlige fravær på 2,7 pct., hvilket er under selskabets målsætning. Målsætningen for 2018 blev ligesom de forrige år fastlagt med udgangspunkt i DI’s fraværsprocent for egen sygdom (2016), hvilket betyder, at målsætningen for 2018 var 3,1 pct. Til sammenligning var det gennemsnitlige sygefravær i 2017 på 3,9 pct.

For 2019 fastsættes niveauet igen med udgangspunkt i DI’s fraværsprocent for egen syg­dom, som er uændret på 3,1 pct. (2017).

### Arbejdstagerrettigheder

By & Havn ønsker at støtte op om arbejdstagerrettigheder, hvor det for selskabet er relevant og muligt. By & Havn har valgt at fokusere sit arbejde med arbejdstagerrettigheder i forhold til krav til selskabets leverandører og opkvalificering af arbejdskraft.

Det er vigtigt for By & Havn at være med til at sikre, at arbejdstagerne hos vores leverandører har ordentlige ansættelsesvilkår, hvorfor By & Havn indarbejder arbejds­klausuler ved indgåelse af alle større entreprisekontrakter.

By & Havn anser medarbejderne for at være den væsentligste ressource til opnåelse af selskabets mål. Derfor lægger By & Havn vægt på rekruttering af kvalificeret arbejdskraft samt udvikling og fastholdelse af medarbejdere. Derudover lægger selskabet vægt på at bidrage til et højt kvalificeret arbejdsmarked. Dette sker gennem midlertidige ansættelser som f.eks. elever samt ved at stille krav om antal beskæftigede elever/praktikanter i alle relevante udbud af bygge- og anlægsprojekter samt tjenesteydelser.

#### Arbejdsklausuler

By & Havn er med til at sikre fair løn, arbejdstid og andre arbejdsvilkår for arbejdstagere ved at stille krav om løn- og arbejdsvilkår (arbejdsklausul) i alle relevante udbud af bygge- og anlægsprojekter samt tjenesteydelser med en tærskelværdi over 1 mio. kr. Brugen af arbejdsklausuler er reguleret i By & Havns ”Politik for arbejdsklausul”.

For løbende at sikre overholdelse af arbejdsklausulerne foretages der interne kontroller, og derudover udføres der årligt to eksterne auditeringer af en uvildig instans.

I 2018 er der ved auditering fundet én afvigelse på en entreprise. I den forbindelse havde en underentreprenør underbetalt en medarbejder, hvilket er en materiel overtrædelse af arbejdsklausulen.

#### Sociale klausuler

By & Havn medvirker til opkvalificeringen af arbejdsmarkedet via sociale klausuler i aftaler/ kontrakter med entreprenører. By & Havn sikrer, at der tages ansvar for at uddanne sam­fundets fremtidige arbejdskraft ved at indgå sociale klausuler i alle relevante bygge-, anlægs- og tjenesteydelseskontrakter. Brugen af sociale klausuler er reguleret i By & Havns ”Politik for sociale klausuler”.

Sikringen af overholdelse af de sociale klausuler sker ved interne kontroller, bl.a. i forbin­delse med bygge- og opfølgningsmøder.

By & Havn sikrer endvidere, at klausulerne implementeres i associerede selskaber i det omfang, at selskabskonstruktionen giver mulighed for det. Klausulerne er en del af aftale­grundlaget mellem By & Havn og det respektive associerede selskab.

|  |  |
| --- | --- |
| Mål for 2018 | Status for handlinger |
| Sociale klausuler ved relevante udbud og arbejdsklausuler ved større udbud. | Opfyldt |
| Udføre audits vedr. arbejdsklausuler ved relevante og større udbud. | Opfyldt |

|  |  |
| --- | --- |
| Mål for 2019 | Status for handlinger |
| Sociale klausuler ved relevante udbud og arbejdsklausuler ved større udbud. | Udføres i løbet af 2019. |
| Udføre eksterne audits vedr. arbejdsklausuler ved relevante og større udbud. | Udføres i løbet af 2019. |
| Udføre interne kontroller på bygge- og opfølgningsmøder | Udføres i løbet af 2019. |

#### Elever og praktikanter

By & Havns målsætning er løbende at ansætte praktikanter i midlertidige ansættelser. Herudover ansættes elever for at bidrage til opkvalificeringen af arbejdsmarkedet.

|  |  |
| --- | --- |
| Mål for 2018 | Status for handlinger i 2018 |
| Èn elev/praktikant i uddannelsesforløb | Opfyldt – én teknisk designer elev og én økonomi elev |
| Etablering af 2-3 midlertidige arbejdspladser (fx virksomhedspraktik, løntilskud m.v.) | Opfyldt – to virksomhedspraktikanter, to medarbejdere i fleksjob |

|  |  |
| --- | --- |
| Mål for 2019 | Status for handlinger |
| To-tre elever/praktikanter i uddannelsesforløb | Udføres i løbet af 2019. |
| Etablering af 2-3 midlertidige arbejdspladser (fx virksomhedspraktik, løntilskud m.v.). | Udføres i løbet af 2019. |

#### Code of Conduct

By & Havn stiller krav til selskabets leverandørers menneskelige, miljømæssige og økonomiske forhold for at sikre bæredygtige indkøb og påvirke vores leverandører til samfundsansvarlige handlinger og udvikling. Derfor har selskabet udarbejdet en Supplier Code of Conduct for samfundsansvarlig leverandørstyring.

I forbindelse med CSR-rapportering 2018 blev det besluttet, at By & Havns CSR-politik og Code of Conduct skulle opdateres i 2018. Selskabet har udskudt arbejdet med CSR-politik til 2019 i forbindelse med udvikling af ny forretningsstrategi for 2020-2023. I den forbindelse vil der også blive sat fokus på, hvordan målsætninger skal afrapporteres, og der vil blive gennemført en evaluering af selskabets arbejde med Code of Conduct.

|  |  |
| --- | --- |
| Mål for 2018 | Status for handlinger |
| Evaluering af Supplier Code of Conduct for By & Havns samarbejdspartnere.  Evalueringen indgår i udarbejdelsen af ny CSR-politik, der afspejler FN’s verdensmål. | Ikke opfyldt grundet udarbejdelse af forretningsstrategi – målet er udskudt til 2019 |

|  |  |
| --- | --- |
| Mål for 2019 | Status for handlinger |
| Evaluering af Supplier Code of Conduct for By & Havns samarbejdspartnere.  Evalueringen indgår i udarbejdelsen af ny CSR-politik, der afspejler FN’s verdensmål. | Udarbejdes i løbet af 2019 |

### Antikorruption

Som offentligt ejet byudviklingsselskab finder By & Havn det vigtigt at arbejde aktivt for at modvirke risiko for korruption og nepotisme.

By & Havn er omfattet af EU’s udbudsregler og af tilbudsloven og har endvidere en politik for valg af leverandører, der understreger, at valg af leverandører skal ske på en saglig, objektiv og ikke-diskriminerende måde. Endvidere indeholder politikken nedskrevne retningslinjer for valg af leverandører for indkøb, der er over 300.000 kr., men som ikke er omfattet af EU’s udbudsregler.

Det er kutyme inden for mange brancher, at leverandører forsøger at udvikle samarbejds­relationer til sine kunder gennem forskellige aktiviteter. By & Havns medarbejdere kan på normal forretningsmæssig vis deltage i visse af disse aktiviteter, men retningslinjer herfor er beskrevet i By & Havns politik vedrørende rejser og repræsentation.

By & Havn stiller krav om, at leverandører og deres underleverandører skal undgå alle former for korruption, herunder bestikkelse og tilsvarende illegale metoder som midler til at skaffe sig uretmæssig indflydelse eller fordele af forretningsmæssig karakter. Selskabets forventninger til leverandører omkring antikorruption og bestikkelse er beskrevet i retnings­linjerne ”Leverandørers samfundsansvar/Code of Conduct”.

Endelig har selskabet i 2016 implementeret en whistleblower-ordning, hvor medarbejdere og samarbejdspartnere kan indberette eventuelle ulovligheder.

Der var ingen indberetninger til whistleblower-ordningen i 2018.

|  |  |
| --- | --- |
| Mål for 2018 | Status for handlinger |
| Evaluering af Whistleblower-ordning. | Udført - der er i 2018 ikke indrapporteret til Whistleblower-ordningen. |

|  |  |
| --- | --- |
| Mål for 2019 | Status for handlinger |
| Ingen indberetninger til Whistleblower- ordningen. | Opgøres i 2020 |

## Fokus på miljø (princip 7-9)

By & Havn leverer langsigtet og helhedsorienteret byudvikling. By & Havn har derfor et særligt ansvar for at minimere den negative påvirkning på miljø og klima, som selskabets udviklings­projekter måtte have. By & Havn arbejder aktivt med miljøbeskyttelse, energi­effektive løsninger og klimasikring af vores byområder. Som led i dette arbejde stiller By & Havn krav om, at vores nye byområder bliver DGNB-certificerede, og der stilles endvidere krav til, at byg­herrerne i vores byområder DGNB­-certificerer deres byggerier til guld.

Som en stor aktør inden for byudvikling har By & Havn endvidere mulighed for at fremme miljø­mæssig bæredygtighed generelt i branchen. Selskabet er derfor engageret i strategiske partnerskaber inden for miljømæssige tiltag med henblik på at udvikle nye innovative bære­dygtige løsninger i samarbejde med universiteter, leverandører og brugere. Endelig vil sel­skabet det kommende år evaluere Code of Conduct og herunder vurdere, hvordan selskabet fremadrettet kan arbejde med miljøansvar i leverandørkæden.

|  |  |
| --- | --- |
| Mål for 2018 | Status for handlinger |
| Opdatere strategi for selskabets arbejde med bæredygtighed inkl. prioriteringer i forhold til FN’s verdensmål. | Opfyldt. Indarbejdet i selskabets forretningsstrategi for 2020-2023 |

### Arealudvikling

#### DGNB-certificering

By & Havn har foretaget DGNB-præcertificering af Sundmolen, Trælastholmen og Levantkaj Vest til platin. Midtvejscertificeringen forventes gennemført, når metroen åbner. Projektet vedrørende det nye byområde på Levantkaj blev indleveret til præcertificering i April 2019. Endelig er der to nye byområder undervejs, Vejlandskvarteret og Bådehavnsgade Øst. Det forventes, at der skal foretages en præcertificering af disse projekter i forbindelse med udarbejdelse af lokalplan i 2020.

By & Havn har siden 2015 arbejdet aktivt med at indarbejde DGNB-klausuler i salgsaftaler, og andelen af kontrakter, der har DGNB-klausul, har derfor været støt stigende de senere år, fra 25 pct. i 2016 til 67 pct. i 2018. Det tager dog forventeligt tid at opnå en fuld implementering af den strategiske beslutning. Det har f.eks. ikke været muligt at indarbejde DGNB klausul i alle kontrakter siden 2015. En del af kontrakterne har været under forhandling i flere år, hvilket har betydet, at det ikke har været muligt at ændre vilkårene. Og for nogle typer byggerier, eksisterede der ikke en DGNB ordning, da aftalerne blev indgået.



Generelt er der krav om, at bygherrerne opnår minimum guld i forbindelse med opførelse af byggerier i selskabets områder, men i særlige tilfælde har By & Havn accepteret, at et byggeri er blevet certificeret til sølv.

|  |  |
| --- | --- |
| Mål for 2018 | Status for handlinger |
| Forberede, at Levantkaj kan blive præcertificeret i henhold til DGNB i 2019. | Opfyldt |

|  |  |
| --- | --- |
| Mål for 2019 | Status for handlinger |
| Godkendelse af præcertificering af Levantkaj | Udføres i 2019 |
| Forberede, at byområderne Vejlandskvarteret og Bådehavnsgade kan blive præcertificeret i henhold til DGNB. | Udføres i 2019 |

#### Strategiske Partnerskaber ift. miljømæssig og social bæredygtighed

* By & Havn indgår endvidere i en række strategiske partnerskaber, der har til formål at fremme bæredygtig byudvikling – både ift. miljø og social bæredygtighed. Bl.a. kan nævnes: EnergyLab Nordhavn, der er et 4½-årigt partnerskab mellem By & Havn, DTU, Københavns Kommune, HOFOR, Radius og en række leverandører, som har til formål at teste bæredygtige løsninger inden for varme, køling og el i Nordhavn.
* Horizon 2020­-projektet ”AVENUE”, der er et forsøg med selvkørende busser, hvor By & Havn sammen med Autonomous Mobility og 15 øvrige partnere tester og sammenholder selvkørende transport i Nordhavn, Geneve, Lyon og Luxemborg hen over de næste 4 år.
* SIMS, et 4- årigt projekt om mobilitetsmønstre, støttet af innovationsfonden, hvor brug af bycykler, delebiler og kollektiv transport sammenlignes i Nordhavn, Folehavnen og Nærheden i Høje Taastrup). Partnerskab imellem Aalborg Universitet, Kbh. Kommune, Høje Taastrup Kommune og en række operatører
* Naturpark Amager, som er et partnerskab mellem Naturstyrelsen, Københavns, Tårnby og Dragør kommuner samt By & Havn, og som har til formål at udvikle rekreative tilbud i naturparken – hovedstadens største naturområde – og få flere københavnere til at bruge området. I tæt dialog med brugere og borgere sættes fokus på natur- og friluftsliv og landskabelige sammenhænge mellem natur og by, og bl.a. planlægges tre nye hovedindgange i overgangen mellem Ørestad og naturen samt en række blå støttepunkter langs naturparken og vandet, der omkranser naturparken. Støttepunkterne understøtter også By & Havn’s implementering af ny havestrategi.
* Grønne løsninger i havnedriften, der er et partnerskab mellem By & Havn, Copenhagen Malmø Port og Københavns Kommune, som har til formål at sikre bedre luftkvalitet for beboere og naboer til Københavns havn, og begrænse udledning fra krydstogtsskibe i de kvarterer, der ligger tæt på havnen. Det sker i første omgang ved projektering af et landstrømanlæg til krydstogtsskibe ved Oceankaj i Nordhavn, som forventes klar i 2021. Derudover skal samarbejdet undersøge, hvordan udledningen fra kanalrundfartsbåde kan reduceres, og finde en model for at etablere et landstrømanlæg ved Langelinie. Endeligt sættes der fokus på at etablere et nordisk samarbejde om at få landstrøm i havne i Østersøregionen.

|  |  |
| --- | --- |
| Mål for 2019 | Status og handlinger |
| ELN | Projektet afsluttes i 2019, og der fremlægges en evalueringsrapport med resultater til værdi for By & Havn. |
| Horizon 2020 | Igangsættes i 2019 og afsluttes ultimo 2022. |
| SIMS | Igangsættes i 2019 og afsluttes ultimo 2022 |
| Naturpark Amager | Vinderen af arkitektkonkurrencen blev offentliggjort i januar 2019. Kvalificering af vinderprojektet pågår med henblik på myndighedsbehandling i 2020 |
| Grønne løsninger i havnen | Deltagelse i arbejdsgruppe om projektering af landstrømsanlæg til Oceankaj  Forslag til model for landstrøm på Langelinje  Plan for reduktion af emissionerne fra kanalrundfartsbåde. |

### Bygninger

By & Havn har 250.000 m2 bygninger, der udlejes til erhverv og benyttes til selskabets brug. By & Havn arbejder løbende med energieffektivisering af udlejningsejendommene for at på­virke sine lejere til en mere bæredygtig udvikling. By & Havns egne bygninger klargøres til energieffektivisering i samarbejde med selskabets lejere. Ved renovering af bygninger følger By & Havn byggereglement BR18 og det kommende BR20.

By & Havn deltager med Københavns Kommune i partnerskabet Energispring, der blev ind­ledt i 2016. Formålet er at fremme energibesparelser i ejendomme i København. Selskabet tilmeldte syv udlejningsbygninger i 2017, herunder fire pakhuse på Sundmolen og tre admi­nistrationsbygninger på Tulipangrunden. Alle projekterne har haft fokus på optimering af varme­centralerne. I 2018 er der blevet tilmeldt yderligere to bygninger i Århusgadekvarteret. Historisk set har det ikke været muligt at aflæse forbrug af el, varme og vand i bygningerne, men med Energispring bliver det gradvist muligt at aflæse el og varme i bygningerne. Desuden opsættes vandmålere i gamle lejemål.

By & Havn har i flere år arbejdet med energieffektivisering af den gamle hovedbygninger på Nordre Toldbod 7. Den 150 år gamle bygning er fredet, og energirenoveringen har derfor skulle tage højde for æstetiske hensyn. Vinduesrenoveringen blev afsluttet i 2018, og der planlægges en efterisolering af taget i 2019/2020. Opgørelsen af varmeregnskabet for Nordre Toldbod viser et fald i varmeforbruget.

|  |  |
| --- | --- |
| Mål for 2018 | Status for handlinger |
| Etablere grundejerforeningssekretariat i Nordhavn, som skal sikre lokal forankring og ejerskab, når By & Havn overdrager området til grundejerforeningerne. | Opfyldt |
| Fortsat aktiv deltager i Energispring med yderligere to tilmeldte bygninger og fortsat fokus på optimering af energi- og vandforbrug. | Opfyldt |

|  |  |
| --- | --- |
| Mål for 2019 | Status for handlinger |
| Efterisolering af taget på Nordre Toldbod med henblik på energieffektivisering | Udføres i 2019/2020 |

### Parkeringshuse

I By & Havns byområder i Nordhavn og Ørestad etableres i stor udstrækning fælles parke­ringsanlæg. Det giver samlet set en bedre udnyttelse af områdets parkeringsfaciliteter. Anlæggene er designet med henblik på at reducere energiforbruget på flere niveauer. De fleste af parkeringshusene er designet med centrale ramper, fordi man derved optimerer bilisternes kørsel i parkeringshuset. Endvidere er der anvendt et elbesparende belysnings­koncept bestående af 100 pct. LED-pærer, hvoraf 2/3 slukkes automatisk, så der kun er stedsebrændende lys i husets kerne. Der opnås endvidere strømbesparelse ved, at 50 pct. af facaderne i parkeringshuset er åbne, hvilket betyder, at man kan reducere brugen af kunstig ventilation i parkeringsanlæggene.

### Miljøkrav til leverandører

By & Havn stiller krav til selskabets leverandører. Selskabets nuværende forventninger til leverandører omkring miljø og klima er beskrevet i retningslinjerne ”Leverandørers samfundsansvar/Code of Conduct”.

I det kommende år vil selskabet evaluere Code of Conduct og herunder vurdere, om selskabet fremadrettet skal arbejde mere aktivt med miljøansvar i leverandørkæden.

### Byliv og inklusion

By & Havn udvikler levende og inkluderende bykvarterer, bl.a. ved at sikre, at områderne får en balanceret blanding af bolig og erhverv samt diversitet i boligstørrelser og ejerforhold. Desuden har selskabet fokus på, at områderne får gode bylivskvaliteter, herunder nærhed til detailhandel og adgang til institutioner samt at der er adgang til grønne og blå byrum. Ende­lig arbejder By & Havn for at sikre det vedvarende gode byliv i selskabets byudviklingsom­råder ved at facilitere opstart af bl.a. grundejerforeninger, idræts-, kultur- og foreningsliv mv. Manglende fokus på social bæredygtighed kan medføre en risiko for, at kvarterne bliver ekskluderende og ikke findes attraktive at arbejde og bosætte sig i.

By & Havn udvikler også Københavns Havn. Det skal være en rekreative havn, der er hovedstadens blå samlingspunkt og binder Københavns havnenære bydele sammen. I 2018 har By & Havn vedtaget en havnestrategi og arbejder for at skabe plads til flere aktiviteter i den rekreative havn. Desuden skal der være trygge rammer og en god havnekultur for det gode sociale liv i og omkring havnen. I 2019 igangsættes flere af indsatspunkterne i havnestrategien.

By & Havn indgår i en række strategiske partnerskaber, der har til formål at udvikle attraktive og levende bymiljøer, herunder:

* Foreningsliv i Nordhavn, hvor By & Havn sammen med DGI og Idrætsforum København har taget initiativ til etablering af et foreningsliv, som skal være med til at igangsætte fællesskaber på tværs af bydelens brugere.
* Det Flydende Aktivitetshus ved badezonen i Århusgadekvarteret, som er et projekt, der har til formål at understøtte faciliteter i og på vandet.
* Byens Hus, et beboer- og kulturhus i Ørestad Syd, der er udviklet i tæt samarbejde med beboere og brugere til aktiviteter og fællesfunktioner i bydelen.

|  |  |
| --- | --- |
| Mål for 2018 | Status for handlinger |
| Etablere grundejerforeningssekretariat i Nordhavn, som skal sikre lokal forankring og ejerskab, når By & Havn overdrager området til grundejerforeningerne. | Udført |

|  |  |
| --- | --- |
| Mål for 2019 | Status for handlinger |
| Havnestrategi – igangsættelse af handlingsplan herunder:   * Etablering af partnerskab for sikkerhavn * Opstart at Blå Råd * Gennemførelse af interessetilkendegivelse vedr. brugerinteresser | Udføres i 2019  Udføres i 2019  Udføres i 2019 (første gang) |
| Etablering af Det flydende aktivitetshus i Nordhavn | Udføres i 2019 |
| Indgåelse af aftale om etablering af Byens Hus i Ørestad Syd | Udføres i 2019 |

# Mangfoldiggørelse af By & Havns COP

By & Havn vil offentliggøre denne COP på vores hjemmeside [www.byoghavn.dk](http://www.byoghavn.dk)